id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id id id ms ms id id ms id id id id ms ms ms ms ms id id ms id id id ms id id ms id id id id id ms id id id id id id id id id id id id id ms ms ms en en en en en id id id id ms en id id jv ms id id it es id id en id ms ms ms ms ms ms
Antibiotik Jerawat Perlu Diambil Dengan Berhati-hati, Ini Sebabnya...
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Jangan Bergantung Pada Antibiotik Jerawat, Ada Risiko Yang Perlu Anda Tahu!
Ditulis oleh Nisreen Nadiah Disemak pada 02/11/2021
Disemak secara perubatan oleh Dr. Ahmad Wazir Aiman
Masalah jerawat tidak lagi sukar dipulihkan, dengan pelbagai pilihan rawatan dan ubat-ubatan yang tersedia di pasaran. Ia boleh didapati dalam bentuk topikal mahupun oral seperti antibiotik jerawat.
Pengambilan antibiotik dalam bentuk oral juga bukanlah suatu yang asing. Ramai orang mengamalkannya dalam usaha membaik pulih kualiti kulit mereka.
Walaupun antibiotik jerawat sering disarankan, Dr. Joan Tamburro, Pakar Dermatologi Pediatrik di Cleveland Clinic memberi amaran, mengambil terlalu banyak antibiotik dalam jangka masa panjang boleh memudaratkan!
Mengapa beliau berkata begitu? Jom ikuti kupasan artikel ini!
Untuk mendapatkan lebih banyak info tentang Kesihatan Kulit, sila dapatkan di sini.
Antibiotik jerawat jangka panjang tidak menyembuhkan, ini puncanya…
Antibiotik jerawat cukup berkesan untuk jerawat dan sering digunakan sebagai rawatan Miss J.
Ia juga selalu dipreskripsikan selama berbulan-bulan, bahkan bertahun-tahun, kerana jerawat adalah kondisi kulit yang kronik.
Walau bagaimanapun, kebanyakan doktor bimbang akan penggunaannya, kerana laporan peningkatan kadar rintangan bakteria terhadap antibiotik.
Pakar kesihatan memberi amaran, mengambil antibiotik jerawat secara berlebihan dan berpanjangan hanya akan mengakibatkan kesan negatif berbanding positif.
Penggunaan antibiotik jerawat dalam jangka masa panjang bakal mencetuskan rintangan antibiotik, yang menjadikan badan anda tidak lagi sensitif kepada antibiotik itu.
Apabila ini berlaku, antibiotik jerawat yang sebelum ini akan membunuh bakteria, atau menghalangnya daripada membiak, tidak lagi berfungsi.
Hari ini, pakar menyatakan, anda tidak lagi boleh mengambil antibiotik oral selama lebih dari 2 atau 3 bulan berturut-turut.
Antibiotik sahaja tidak mencukupi untuk merawat jerawat, kata Dr Tamburro. Jerawat adalah kondisi kompleks yang melibatkan 4 faktor:
Keradangan: Peningkatan jumlah bakteria bakal memicu keradangan. Jerawat akan menembusi lapisan kulit yang lebih dalam, lantas membentuk nodul atau sista yang besar.
Liang pori tersumbat: Apabila folikel rambut yang dipenuhi dengan minyak, bakteria dan sel kulit mati tersumbat, whiteheads dan blackheads boleh terbentuk.
Pertumbuhan bakteria: Bakteria sememangnya sudah hidup di kulit kita, tetapi pertambahan minyak akan menyebabkan mereka untuk lebih membiak.
Pengeluaran minyak (sebum) berlebihan: Biasanya semasa akil baligh, peningkatan hormon menyebabkan kelenjar untuk mengeluarkan lebih banyak minyak.
Tambah Dr. Tamburro lagi, antibiotik bantu mengawal pertumbuhan bakteria, tapi tiada gunanya jika faktor-faktor lain tidak ditangani.
Antara rawatan disyorkan selain antibiotik jerawat
Antara pilihan rawatan yang disyorkan oleh pakar dermatologi, merangkumi:
Mencuci kulit dengan benzoil peroksida atau asid salisilik: Benzoil peroksida membunuh bakteria pada kulit dan membantu menyingkirkan minyak (sebum) berlebihan dan sel kulit mati. Asid salisilik pula berfungsi untuk mengecilkan liang pori
Retinoid topikal: Krim berasaskan retinoid (vitamin A) bantu mengurangkan pembentukan whiteheads dan blackheads
Antibiotik topikal: Antibiotik dalam bentuk topikal yang disapu terus ke kulit dapat mengawal bakteria dan keradangan
Kebiasaannya, rejim penjagaan kulit berjerawat dimulakan dengan pencucian wajah dan kemudian dilapisi dengan retinoid topikal.
Antibiotik dalam bentuk topikal pula hanya akan ditambahkan sekiranya 2 jenis rawatan di atas tidak mencukupi.
Pakar turut menekankan kepentingan untuk menggunakan antibiotik topikal dengan benzoil peroksida.
Benzoil peroksida membunuh bakteria dengan cara yang berbeza daripada antibiotik. Justeru, kombinasi ini dapat mengurangkan risiko pembentukan bakteria tahan antibiotik.
Jika hendak diikutkan, antibiotik oral sering dipreskripsikan bagi kes-kes yang teruk.
Walau bagaimanapun, penggunaan antibiotik pada kulit menyebabkan kesan sampingan yang lebih sedikit berbanding yang ditelan dan beredar ke seluruh badan anda.
Secara umumnya juga, antibiotik topikal dapat digunakan lebih lama berbanding antibiotik oral, kata Dr. Tamburro.
Bagaimana pula jika rawatan biasa tidak berkesan?
Untuk jerawat kronik yang tidak bertindak balas terhadap rawatan biasa, ada pilihan lain:
Isotretinoin: Retinoid dalam bentuk oral ini dapat mengecilkan ukuran kelenjar minyak.
Terapi hormon: Sesetengah wanita mengalami masalah jerawat akibat penghasilan androgen (hormon lelaki) yang berlebihan. Mereka juga mungkin mengalami haid yang tidak teratur dan rambut menipis. Estrogen dan progesteron berdos rendah (pil pencegah kehamilan) boleh membantu!
Diet rendah glisemik: Beberapa kajian menemui kaitan antara pengambilan jerawat dan gula. Mengurangkan pengambilan gula juga dapat bantu merawat masalah kulit yang meradang. Diet ini boleh dimulakan dengan mengelakkan minuman/makanan bergula secara berlebihan.
Masalah jerawat, usah dibiarkan!
Ya, jerawat yang berlaku di usia remaja mungkin dianggap normal, dan semakin muda usia saat akne terjadi, semakin awal ia akan menghilang.
Pun begitu, mereka yang lambat akil baligh mungkin akan mengalami jerawat hingga ke usia 20-an.
Harus anda fahami, pembentukan Miss J turut dipengaruhi oleh beberapa faktor lain selain perubahan hormon.
Rejim penjagaan kulit, tabiat dan kebersihan diri yang lemah, pemakanan serta penggunaan kosmetik menjadi antara faktor lain yang boleh memicu akne.
Jerawat biasanya akan mereda dengan sendirinya, tetapi rawatan harus dilakukan jika ia sampai mengganggu penampilan dan keyakinan diri.
Selain itu, jerawat perlu dirawat untuk mencegah daripada meninggalkan kesan parut serta perubahan warna kulit.
Hello Health Group tidak menawarkan nasihat perubatan, diagnosis atau rawatan.
Diagnosis and treatment acne. https://www.mayoclinic.org/diseases-conditions/acne/diagnosis-treatment/drc-20368048/ Accessed Mar 23, 2021
Antibiotics for acne. https://dermnetnz.org/topics/antibiotics-for-acne/Accessed Mar 23, 2021
Rawatan jerawat. http://www.myhealth.gov.my/rawatan-jerawat/Accessed Mar 23, 2021
What is antibiotic resistance. http://www.nps.org.au/medicines/infections-and-infestations/antibiotics/for-individuals/what-is-antibiotic-resistance/ Accessed Mar 23, 2021
Antibiotics. https://www.aad.org/public/diseases/acne/derm-treat/antibiotics/ Accessed Mar 23, 2021
Pesakit Kencing Manis Kena Tahu, Ini Kaitan Nilai GI Makanan Dengan Diabetes!
Rintangan Terhadap Antibiotik Semakin Meningkat
Ditulis oleh Nisreen Nadiah Disemak pada 02/11/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.